Tiener sterf in Kimberley-huisbrandArgieffoto (Foto: Alexas_Fotos, Pixabay) ŉ Tiener, vermoedelik 14 jaar oud, is Vrydagaand in ŉ huisbrand in Kimberley in die Noord-Kaap oorlede. “Paramedici en ander noodreddingsdienste is na die toneel in Monumenthoogte ontbied,” het Chitra Bodasing, woordvoerder van ER24, in ŉ verklaring gesê. “Die huis het in ligte laaie gestaan. ŉ Vrou en twee ander kinders kon ongedeerd uit die huis gevlug.” Hulle het in die erf gestaan toe nooddienste by die toneel opgedaag het. “Die brandweer het die brand geblus. Die tiener is in ŉ gang in die huis gevind,” het sy bygevoeg. “Sy is op die toneel dood verklaar.” Die oorsaak van die brand word ondersoek.